Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: 1. A helyi önkormányzatokról szóló 1990. évi LXV. törvény (a továbbiakban: Ötv.) 2. §-ának (1) bekezdése értelmében „a helyi önkormányzat érvényre juttatja a népfelség elvét, helyi közügyekben demokratikus módon, széles körû
Paragraph Index: 1352

1. A helyi önkormányzatokról szóló 1990. évi LXV. törvény (a továbbiakban: Ötv.) 2. §-ának (1) bekezdése értelmében „a helyi önkormányzat érvényre juttatja a népfelség elvét, helyi közügyekben demokratikus módon, széles körû nyilvánosságot teremtve kifejezi és megvalósítja a helyi közakaratot”. Az Ötv. maga is több garanciát tartalmaz arra nézve, hogy a demokratikus mûködésnek – ebbe az egyetlen mondatba belesûrített – elve érvényesülhessen. Ilyen szabályok: – a hatásköröknek a képviselõ-testülethez történõ telepítése, – a fõszabályként nyilvános ülésezés követelménye, beleértve az ülés helyének, idejének, tárgyalt napirendjének nyilvánossága biztosítását is, – a nyilvánosság egyéb formáinak, fórumainak törvényi rögzítése. 2006/162/II. szám A széles körû nyilvánosság biztosításának kötelezettsége nem a képviselõ-testületre „kényszerített” állami kötelezettség, hanem a „népfelség” elvének, az Alkotmány 42. §-ában megfogalmazott, a választópolgárok közösségét megilletõ kollektív jognak a folyománya. Az önkormányzáshoz való jog érvényesülésének egyik garanciáját a közérdekû adatokhoz való hozzáférés biztosítása jelenti. Ezért fogalmazott úgy az Alkotmánybíróság, hogy „a közérdekû információkhoz való szabad hozzáférés lehetõvé teszi a választott népképviseleti testületek, a végrehajtó hatalom, a közigazgatás jogszerûségének és hatékonyságának ellenõrzését, serkenti azok demokratikus mûködését. A közügyek bonyolultsága miatt a közhatalmi döntésalkotásra, az ügyek intézésére gyakorolt állampolgári ellenõrzés és befolyás csak akkor lehet

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes